କେଶଦୁରାପାଳ : ଏକ ଅଭାବନୀୟ ଘଟଣାକ୍ରମରେ ଶୁକ୍ରବାର, ନଦୀରେ ଭାସିଯାଉଥିବା ଝିଅକୁ ବଞ୍ଚାଇବା କୁ ଯାଇ ବାପାର ମୃତ୍ୟୁ ଘଟିଥିବା ଜଣାପଡ଼ିଛି। ଜଳସୁଆଁ ଗ୍ରାମରେ ଏହି ଘଟଣା ଘଟିଛି। ସୂଚନାରୁ ଜଣାଯାଏ କେନ୍ଦୁଝର ଜିଲ୍ଲା ଘଷିପୁରା ଥାନା ଅନ୍ତର୍ଗତ ଜଳସୁଆଁ ଗାଁର ପଦ୍ମନାଭ ସାହୁ ଆଜି ନିଜ ୫ ବର୍ଷର ଝିଅକୁ ନେଇ ନିକଟସ୍ଥ ରେମାଳ ନଦୀକୁ ଗାଧୋଇବାକୁ ଯାଇଥିଲେ। ଗାଧୋଇବା ସମୟରେ ଅସାବଧାନତା ଯୋଗୁ ଝିଅଟି ନଦୀରେ ଭାସିଯାଉଥିବା ବେଳେ ବାପା ପଦ୍ମନାଭ ଝିଅକୁ ମୃତୁମୁଖରୁ ବଞ୍ଚାଇ ବାକୁ ଚେଷ୍ଟା କରିବାକୁ ଯାଇ ନିଜେ ନଦୀର ସ୍ରୋତରେ ଭାସିଯାଇ ଥିଲେ । ପାଖରେ ଥିବା ଅନ୍ୟ ଲୋକମାନେ ଝିଅକୁ ଉଦ୍ଧାର କରିବା ସହିତ ପଦ୍ମନାଭଙ୍କୁ ଉଦ୍ଧାର କରି ଆନନ୍ଦପୁର ଉପଖଣ୍ଡ ଡାକ୍ତରଖାନାକୁ ଆଣିଥିବା ବେଳେ ଡାକ୍ତର ତାଙ୍କୁ ମୃତ ଘୋଷଣା କରିଛନ୍ତି।
